Dina Merhav
<s>Dina Merhav (rođena: Dina Gross) (Vinkovci, 9. 3. 1936), izraelska skulptorica jugoslavenskog tj. hrvatskog podrijetla.</s>

<s>Biografija 
Dina Merhav je rođena 9. 3. 1936 u Vinkovcima za vrijeme Kraljevine Jugoslavije.</s><s>Otac Zlatko je bio sin imućnog židovskog industrijalca Rudolfa Grossa, a majka Štefi je rodom bila iz imućne židovske porodice Wachsler iz Nove Gradiške.</s><s>Pred okupaciju Kraljevine Jugoslavije, Dina je sa majkom i bratom Dankom pobjegla u Split koji je bio pod talijanskom-fašističkom upravom, te potom u Italiju i 1943 godine u Švicarsku.</s><s>Na taj način spasili od Holokausta.</s><s>Otac joj je također preživio kao časnik vojske Kraljevine Jugoslavije u njemačkom zarobljenštvu.</s><s>Nakon Drugog svjetskog rata Dina je sa roditeljima i bratom živjela u Beogradu, u Vinkovce se nisu htjeli jer nisu znali tko je od njihovih bivših sugrađana bio član ustaša.</s><s>U julu 1949 napustili su FNR Jugoslaviju i odselili u Izrael.</s><s>Dina je u Izraelu pohađala jeruzalemsku Akademiju Bezalel.</s><s>Radnu i umjetničku karijeru započela je kao grafički dizajner.</s><s>Uskoro je postala instruktor za grafički dizajn i skulpturu na Koledžu Hadassa Wizzo u Haifi.</s><s>Kasnije je bila predavač na College of Design Univerziteta u Haifi.</s><s>Dina se i dalje usavršavala, te je od 1975 počela studije kiparstva, da bi 1980 učestvovala na seminaru za kamenu skulpturu "Pietra Santa" u Italiji.</s><s>Uz vječiti dizajnerski i kiparski rad Dina se dokazala i na drugom umjetničkom polju; 1984 godine objavila je knjigu poezije "Tebi sa ljubavlju".</s><s>Za svoj umjetnički rad 1998 godine dobila je nagradu "Struk", grada Haife.</s><s>Dina se specijalizirala za skulpture namenjene otvorenom prostoru.</s><s>Od 1984 posvetila se kiparskom stvaralaštvu.</s><s>Bavila se grafičkim dizajnom, a tek u četrdeset i osmoj godini počela se baviti skulpturom.</s><s>Prvih pet godina umjetničkog djelovanja bavila se kamenom, mramorom, a onda je počela raditi sa željezom.</s><s>Od 1989 godine radi isključivo u željezu.</s><s>Živi i radi u jedinstvenom umjetničkom selu Ein Hod, koje je osnovano 1953 i u njemu žive isključivo likovni umjetnici svih profila djelatnosti (slikari, kipari, dizajneri, fotografi, arhitekti, keramičari).</s><s>Skulpture Dine Merhav su postavljene u javnim prostorima u Izraelu, Indiji, Švicarskoj, Kanadi, Sjedinjenim Američkim Državama (SAD), Makedoniji i rodnoj Hrvatskoj, a od 2009 intenzivno surađuje sa Kinom.</s><s>U junu 2013 godine u Gliptoteci HAZU-a u Zagrebu održana je izložba njenih kipova u željezu pod nazivom "Ptice u letu".</s><s>Tom prilikom prikazani su i kratki dokumentarni filmovi o Dini.</s><s>Dina je donirala velik dio svojih skulptura rodnom gradu za budući "Memorijalni park skulptura obitelji Gross" u Vinkovcima.</s><s>Njezine skulpture se nalaze u Palmižanu na otoku Hvaru i Zagrebu, te na židovskom groblju u Đakovu gdje je skulptura "Mir na nebesima" posvećena za žrtve Holokausta.</s><s>2015 godine u parku u ulici Josipa Lovretića uz rijeku Bosut, nedaleko od središta Vinkovaca, postavljeno je 11 željeznih skulptura ptica koje je Dina donirala gradu, a dio su njezinog umjetničkog opusa "Ptice u letu".</s>

<s>Reference</s>

<s>Literatura</s>

<s>Vanjske veze 
 Službena stranica Dine Merhav</s>

<s>Biografije, Vinkovci
Hrvatski Židovi
Jugoslavenski Jevreji
Hrvatski kipari
Jugoslavenski skulptori
Jevrejski skulptori</s>

